PLÄRA-LÄRA LEENUD

Tants tüdrukute rühmale.

Tantsijad kahel diagonaalil (eest vasakult ja tagant paremalt), käed puusal

EELMÄNG

6 takti Tantsijad oma nurkades ja lobisevad

2takti tantsijad rivistuvad diagonaalidele

I TUUR A-OSA

Takt 1 Paremast jalast alustades astutakse kaks kõnnisammu otse. Tagant paremalt tulev kolonn jääb publikupoolseks

Takt 2 lõppsamm ja põlvist vetrudes tehakse vaade peapöördega paremale ja vasakule

Taktid 3-7 korratakse taktide 1-2 tegevust

Takt 8 vaadete asemel tehakse kaks rõhksammu astudes kõrvalviiru poole. Võetakse parem käevang.

B-OSA

Taktid 9-11 12 sääretõstejooksu sammuga keerutatakse käevangus, liikudes ringjoonele (esimene paar jääb peaaegu paigale, teine liigub tahapoole, kolmas ettepoole jne)

Takt 12 tehakse paigal sulghüpe ja hüpakuga viiakse vasak jalg kandastakusse, vaade paarilise poole

Taktid 13-16 korratakse taktiide 9-12 tegevust, lõpetatakse kodarjoonel paremküljeti (vasakust nurgast tulnud on sees pool)

II TUUR A-OSA

Taktid 1-2 Paariline nr 2 (vasakust nurgast tulnud) liigub vasakust jalast ristsammu ja kallutusastega keskme poole. Kallutusaste ajal vaade keskme poole ja kohe kantakse raskus paremale jalale, vaade välja

 Paariline nr 1 (paremast nurgast tulnud liigub mööda kodarjoont ringist väljapoole kolme kõnnisammu ja lõppsammuga nagu otsiks maast midagi, tehes samal ajal peapöördeid astuva jala suunas

Taktid 3-4 Tantsija nr 1 laskub poolkükki ja sirutub.

 Tantsija nr 2 liigub nelja päkksammuga oma paarilise selja taha, samal ajal nagu otsiks midagi kõrgemalt

Taktid 6-8 Tantsija nr 2 teeb kerekallutused küljele, ikka otsib midagi

 Tantsija nr 1 teeb 7 kõnnisammuga maast otsides päripäeva ringi ümber oma paarilise, lõpetab rõhksammuga oma paarilise ees ja sirutub samal ajal.

B-OSA

Takt 9 Paremast jalast tehakse paremas käevangus nelja sääretõste jooksuga üks ring päripäeva

Takt 10 tehakse sulghüpe ja hüpakuga viiakse vasak jalg kandastakusse, vaade paarilisele.

Taktid 11-16 Korratakse taktide 9-10 tegevust ja liigutakse ühele sirgele. Lõpetatakse sirgel esipoolega publikusse

III TUUR A-OSA

Takt 1 Paariline nr 2 sirutab käed üles (üllatus) nr 1 vaatab paarilisele kummardades alt üles otsa. Tegevus toimub põlvist vetrudes

Takt 2 Eelmise takti tegevused on vahetatud

Taktid 3-8 Korratakse taktide 1-2 tegevust

B-OSA

Taktid 9-10 Korratakse II tuuri B-osa samade taktide tegevust, kuid vasakult alustades paarituarvulised paarid liiguvad ettepoole, paarisarvulised teevad kohapeal. Esimesel korral tehakse kandastak nii, et paarilised on küljega publiku poole

Taktid 11-16 Korratakse taktide 9-10 tegevust, 12.taktil ollakse kandastakus selja või esipoolega publiku suunas,14.taktil küljega ja 16.takt lõpetatakse ummishüppega vastamisi olles küljega publiku poole.

 12.takt 14.takt 16.takt